Eşkerayîya Fermandarîya Leşkerî ya Rojhelatê Mîyanênî ya Amerîka (CENTCOM) de ame parekerdene ke Amerîka vakurê Sûrîye de da sercergêkê DAÎŞî ro û beno ke no sercerg 'kişîyayo.'
CENTCOMî dîyar kerd ke operasyon de 'di kesê çekdarî' zî kişîyayê û nasnameyê nînan nêzanîyenê. Goreyê eşkerayîye wextê operasyonî de zerarêk nêresayo sivîlan yan zî leşkeranê Amerîka ser.
Goreyê xebera AFPyî operasyon de komêka tirkan a gerême da zanayene  ke 2 çekdarê înan serebût de kişîyayê. Dezgehê Çimdarîye yê Heqanê Merdiman ê Sûrîye zî pare kerd ke wextê operasyonî de şerêko giran qewimîyayo.
